༄༅། །ཤར་རྫ་གཡུང་དྲུང་ལྷུན་པོའི་གནས་བསྟོད་
ཚངས་པའི་ང་རོ་ཞེས་བྱ་བ་
བཞུགས་སོ།

དབྲ་སྟོན་པཎྜི་ཏའི་གསུང་འབུམ་ཕྱོགས་བསྒྲིགས།
༈ གང་མཚན་ཡིད་ལ་དྲན་པ་ཡིས། །
སྙིང་ལ་བདེ་བའི་མཆོག་སྩོལ་བ། །
འཇམ་དཔལ་སྨྲ་བའི་སེང་གེ་དེས། །
བདག་བློ་རིང་དུ་སྐྱོང་བར་མཛོད། །
ཚོགས་གཉིས་ཟླ་བའི་མ་མ་ལས་འཁྲུངས་སྲིད་ཞིའི་བླ་ན་མངོན་མཐོ་ཞིང༌། མཁྱེན་
བརྩེ་ནུས་པའི་དཀྱིལ་འཁོར་ཡོངས་གང་ཕྲིན་ལས་འོད་ཟེར་དྲ་བ་ཅན། །བདུད་
སྡེའི་ཀུ་མུད་ཁེངས་པ་བསྙིལ་ནས་བསྟན་འགྲོའི་པད་ཚལ་རྒྱས་མཛད་མགོན། །
ལྔ་བརྒྱའི་གཉེན་གཅིག་དྲན་པ་ཡབ་སྲས་དད་གསུམ་སྤྱི་བོའི་རྒྱན་དུ་རོལ། །མཆོག་
གི་གསང་བ་གསུམ་དང་དབྱེར་མེད་པའི། །ངོ་མཚར་བརྒྱ་ལྡན་གནས་མཆོག་བདུད་
རྩིའི་གཏེར། ཡོན་ཏན་རིན་ཆེན་བྱེ་བས་ལེགས་གཏམས་པའི། །ངོ་མཚར་གཏམ་
སྙན་སྐྱེ་དགུ་ཡོངས་ཀྱི་གསོས། །རབ་དགའི་རླབས་ཕྲེང་གཡོ་བའི་བློ་ཡི་མཚོར། །
གནས་བཅས་ཡིད་འཕྲོག་ཚངས་སྲས་ལྷ་མོ་དེས། །རྟོགས་བརྗོད་ཉམས་བརྒྱས་
སྒེག་པའི་ཏམྦུ་རའི། །དབྱངས་སྙན་དྲི་ཟའི་གདངས་སུ་འཕོས་ཀྱིས་ཉོན། ༈ །ངོ་
མཚར་གྲགས་སྙན་ཁོར་ཡུག་ལྷུན་པོའི༌ཁོང༌། །བརྒལ་བའི་འདུས་སྡེ་ཤར་རྫའི་
གངས་རིའི་ཁྱོན། །བློ་གསལ་གདོང་ལྔའི་ཚོགས་ཀྱིས་ཡོངས་བཟུང་བའི། །གཤེན་
བསྟན་རིན་ཆེན་ཉི་མས་འཁྱུད་པ་དེར། །རྒྱལ་ཀུན་གཡུང་དྲུང་གསུམ་གྱི་ཆུ་བོའི་
གཏེར། །སྐྱེ་དགུའི་བསོད་ནམས་རླབས་ཀྱིས་ཉེར་བསྲུངས་བས། །སྐལ་བཟང་ལྷ་
བརྒྱས་ཉེ་བར་བསྟེན་པའི་ཡུལ། །གནས་མཆོག་གསེར་རིའི་ལྷུན་པོ་འདི་བྱུང་ངོ༌།།
334

དབྲ་སྟོན་པཎྜི་ཏའི་གསུང་འབུམ་ཕྱོགས་བསྒྲིགས།
ཇི་ལྟར་འདོད་པ་ཀུན་འབྱུང་ནོར་བུའི་དབང༌། །ཉེར་འཚོའི་དཔྱིད་དུ་ལྷག་པར་ཆས་
པ་བཞིན། །སྲིད་ན་དགེ་ལེགས་བྱེད་པའི་དཔལ་སྟེར་བ། །གནས་མཆོག་དཔག་
བསམ་ལྗོན་པ་འཁྲུངས་དེ་རྨད།། ༈ ཡོངས་རྫོགས་གཤེན་བསྟན་མདོ་སྔགས་ཀྱི།།
འདུས་སྡེས་ཡོངས་བཟུང་གཡུང་དྲུང་གི །བོན་བསྟན་རབ་རྒྱས་གཙུག་ལག་ཁང༌།།
འཛམ་གླིང་རྒྱན་དུ་འཕོས་འདྲའི་ཞོལ། །འབྱོར་ལྡན་སྐྱེ་བོས་ལེགས་བརྟེན་པའི། །
གྲོང་དང་གྲོང་ཁྱེར་སྐྱེད་མོའི་ཚལ། །སྐབས་གསུམ་ལྷ་ཡི་འདུ་བ་བཞིན། །ས་ཡི་
ན་བརྒྱར་བྱུག་པའི་རི་བོའི་ངོགས།།
དགའ་ལྡན་གཉིས་པ་དེར།།༈ མ་རྒད་ཁུ་བས་ལན་བརྒྱར་བྱུག་པ
ལྷུན་སྡུག་བྲག་དང་རྫ་རིའི་ཕྲེང་བས་ལེགས་དཀྲིས་པར། །རྐང་འཐུང་གསར་བའི་
ཕང་ཕུང་ཚར་དུ་དངར་བའི་རྩེར། །གཉིས་སྐྱེས་སྣ་ཚོགས་མགྲིན་པའི་རྫ་རྔ་འཁྲོལ་
བས་སྙེམས། །དྲི་ཞིམ་སྨན་དང་འདབ་བརྒྱ་འཛུམ་པའི་སྐྱེད་ཚལ་ན། །བུང་བ་
བརྒྱགས་ལྡན་སྙན་འགྱུར་གླུ་ཡི་འགྱུར་ཁུག་དང༌། །ལྷན་ཅིག་གཡོ་བའི་གར་སྟབས་
མཛེས་པས་རྩེན་པ་ཡིས། །སྒྲུབ་པ་པོ་ཡི་སྙིང་
ང་ལ་ཡ་མཚན་ཅིར་ཡང་སྟེར། །ཟླ་
གཞོན་ཞུན་མའི་སྟོད་གཡོག་བགོས་པའི་གངས་རིའི་མགུལ། །གླང་པོ་བསྒྱིངས་
ལྟའི་ཆུ་འཛིན་ལང་ལིང་དཀྲིགས་གྱུར་པའི། །རི་ངོགས་རྣམས་ནས་ལྷུང་ལྷུང་སྒྲ་
བཅས་འབབ་པའི་ཀླུང༌། །གནམ་སྔོན་བཞུས་པའི་ཞུན་མ་ཕྱོ
་ཕྱོགས་སུ་ཆས་པ་བཞིན།།
ནོར་འཛིན་བུ་མོའི་ཕང་བར་ཡོངས་བཟུང་སཱ་ལའི་ཚལ། །ཡལ་འདབ་གཡོབ་པས་
ཞི་ལ་དགྱེས་རྣམས་འབོད་འདྲའི་ངོགས། །རི་སུལ་ཡངས་པ་སྐྱེ་བའི་རྒྱུ་འགྲུལ་
གྱིས་སྟོང་པའི། །མཐོང་རྣམས་རི་དྭགས་ནུ་ཞོས་མྱོས་པས་དཀྱུ་བཞིན་མཛེས། །ཆུ་
335

དབྲ་སྟོན་པཎྜི་ཏའི་གསུང་འབུམ་ཕྱོགས་བསྒྲིགས།
ཁུར་འཛིན་པའི་སྤྲིན་སྔོན་གཡོ་རྣམས་སྦྲུམ་པ་ལས། །སིམ་པར་འཐོར་བའི་ཆར་
རྒྱན་ཕྱོགས་བརྒྱར་འགྲིམ་པའི་མོད། །འོད་ཟེར་གསལ་བའི་གློག་ཕྲེང་དང་བཅས་
སྟེང་གི་ཁྱོན། །འབྲུག་སྒྲ་རློན་པ་སྙན་པར་སྒྲོག་པས་ངོ་མཚར་སྦྱིན། །སྐྱེ་འཕེལ་
སྨིན་སྡུད་འཆི་མེད་བུ་མོས་བདག་ཏུ་ཡོངས་བཟུང་གསེར་ལྡན་ཁྱོན། །དུས་བཞིའི་
རྣམ་འགྱུར་གཡོ་བས་རབ་སྙེམས་མིག་འཕྲུལ་ངག་ལ་ཅོ་འདྲི་བས། །དབེན་པར་
༑་འཕྲལ་དང་
དགྱེས་པའི་རྣལ་འབྱོར་དག་གི་ཐུགས་དམ་གོང་དུ་སྤེལ་བའི་སླད། །འཇིག་རྟེན་
མེས་པོས་ཆེད་དུ་སྤྲུལ་ལམ་བདག་གི་ཡིད་ནི་འཕྱང་མོ་ཉུག །འདི་ན་འ
ཡུན་ཀུན་ཏུ། །སྣ་ཚོགས་ཕུང་ཁྲོལ་རབ་སྐྱེད་པའི། །འདོད་ཉོན་ཡུལ་གྱི་འབྱོར་
བ་དག །དབེན་པར་བཀོད་པ་མེད་ལགས་གྲང༌། །རང་བྱུང་ཚུལ་མཐུན་ཉེར་སྤྱོད་
གྱིས། །སྙིང་ལ་དགའ་བ་ཅི་ཐོབ་པ། །ལྷ་མོའི་ཉམས་བག་དལ་གནས་པའི། །
མཐོ་ རིས་ གནས་ནའང་ཡོད་འགྱུར་ རམ། ། ༈ ཤིན་ཏུ་བརྗིད་དོ་ཀུན་གསལ་བུ་
མོའི་ངོས། །གཉིས་སྐྱེས་ཁྲོད་ན་ཟླ་བའི་དཀྱིལ་འཁོར་ཏེ། །འབྱུང་པོ་འཛིན་མར་
རི་ཕྲན་འདུད་པའི་དབུས། །སྦས་གནས་ཁྱད་འཕགས་གཡུང་དྲུང་ལྷུན་པོ་འོ།། ༈
གང་ཞིག་བདག་པོས་མ་བཟུང་བའི། །ངོ་མཚར་གནས་ཀྱི་མ་ཎི་ཀཿ །དུས་ཀྱིས་
བསྐལ་བས་ཐ་གྲུ་ཡི། ཆུ་གཏེར་ཀློང་དུ་འཕྱན་པ་ན། །བསྟན་འགྲོ་རྒུད་པའི་ལག་
སྒྲེང་ལ། །གཏན་པ་མེད་པའི་མཆོད་སྤྱིན་མཁན། །འགྲོ་འདུལ་གསང་སྔགས་གླིང་
པ་ཞེས། །དེད་དཔོན་ཟོལ་དུ་བྱུང་བར་གྱུར། །གང་གི་ཐུགས་བསྐྱེད་ཤིང་རྟས་ཉེར་
བཟུང་ཕྲིན་ལས་ཉིན་མོར་བྱེད་པའི་གཟི། །བསོད་ནམས་དུས་ཀྱི་སྐྱ་རེངས་ཕོ་ཉས་
336

དབྲ་སྟོན་པཎྜི་ཏའི་གསུང་འབུམ་ཕྱོགས་བསྒྲིགས།
སྐྱེ་དགུའི་མདུན་ཁར་དྲངས་མ་ཐག །གནས་གཏེར་པདྨོའི་འདབ་རྒྱ་བྲུམ་ པའི་
སྒོ་འཕར་ཅིར་ཡང་འབྱེད་པ་ལས། །བྱིན་རླབས་སྦྲང་རྩི་ཆད་མེད་འཇོ་བས་ཕན་
བདེའི་ལེགས་ཚོགས་འཕེལ་ལ་ཕྱོགས། །བསོད་ནམས་བརྒྱ་ལྡན་ཤར་རྫའི་དབྱིག་
འཛིན་ལྟོར། །སྔོན་མེད་དགེ་ལེགས་བྱེ་བའི་གཞི་ཆེན་གང༌། །གསར་དུ་སྣང་ཚེ་ས་
འདི་བསྟན་དང་འགྲོའི། །ཕན་བདེའི་གཏེར་གྱི་འབྱུང་གནས་ཉིད་དུ་གྱུར། །བཀུར་
འོས་གནས་ཀྱི་མཆོག་ཏུ་མངའ་གསོལ་བའི། །མེ་ཏོག་ཆར་དུ་བསྙིལ་བའི་དགེ་
ལེགས་ཀྱིས། །འགྲོ་ཁམས་རྫོགས་ལྡན་དཔལ་ལ་སྤྱོད་ཅིག་གུ། །ཤིས་པ་བརྗོད་
ལ་ སྲས་ བཅས་ རྒྱལ་རྣམས་ ལྷགས། །མཐུ་རྩལ་ཐོགས་མེད་གནས་ གཏེར་ སྲུང་
མའི་ཚོགས། །གང་གི་གཟུགས་བརྙན་མི་མངོན་ལྐོག་གྱུར་ཀྱི། །བརྫུ་བག་སྤངས་
ནས་ཁྱེད་མདུན་གུས་བཞིན་དུ། །ཅི་བགྱི་ཕྲིན་ལས་སྒྲུབ་པའི་ཞལ་རས་ངོམས། །
དེའི་ ཚེ་ ཕྱོགས་ ཀྱི་ སྐྱེ་ འགྲོའི་ ཚོགས། །རང་དབང་བརྟན་པ་བྲལ་གྱུར་ཏེ། །རང་
ནོར་རང་གིས་འཚལ་ཏོ་ཞེས། །དགའ་བའི་ཅ་ཅོས་བྲེལ་བའི་མོད། །འདི་ཅི་སྙམ་
དུ་བལྟ་བའི་བློས། །ཐེ་ཚོམ་ཕྱིར་ན་ཕན་ཚུན་དུ། །ངོ་མཚར་བ་སྤུ་ གཟེངས་དང་
བཅས། །རྒྱུག་པའི་རྡུལ་གྱིས་ལྷ་ལམ་ཁེངས། །སྔོན་མེད་དགེ་མཚན་ནམ་མཁའི་
ཐིག་ལེའི་གཟིས། །ཕྱོགས་གྱི་བུ་མོའི་མཁུར་ཚོས་ཀུན་སྤུད་ཀྱང༌། །ཡིད་སྲུབས་
དཔུང་བཅས་དུད་པའི་ས་མོའི་འདབ། །ངོ་ཚའི་གནས་སྐབས་ཅི་ཡང་བྱིན་པར་
གྱུར།། ༈ རིགས་ཀུན་འདུས་ཞལ་གཙོ་མཆོག་ཉིད། །འབྱུང་གཟུགས་ གནས་ ཀྱི་
ཚུལ་བཟུང་ནས། །གདུལ་དཀའི་དོན་ཕྱིར་སྲས་བཅས་ཀྱི། །རྒྱལ་རྣམས་བགྲོས་
337

དབྲ་སྟོན་པཎྜི་ཏའི་གསུང་འབུམ་ཕྱོགས་བསྒྲིགས།
ཏེ་ཞིང་འདིར་ལྷགས། །འཆི་མེད་རྒྱལ་བ་ཡབ་སྲས་ཀྱི། །བཀའ་རྟགས་རྭ་ཁས་
མཚན་པ་ཡང༌། །ཇི་ལྟར་པད་རག་མདངས་འཛིན་རྒྱས། །ལེགས་བཏབ་རྒྱལ་པོའི་
བཀའ་གླེགས་བཞིན། །ཕྱོགས་མཚམས་སྐུ་གསུང་ཐུགས་ཀྱི་གཏེར། །བྱེ་བ་བརྒལ་
བས་ཡོངས་གཏམས་ཤིང༌། །ལས་བཞིའི་འདོད་སྟེར་རྟེན་གྱི་མཆོག །རྣམ་གྲངས་
དུ་མའང་གསོས་སུ་གཤིམ། །ནང་དབྱིངས་ཁོང་སེང་ འཁྱིལ་བའི་དབུས། །རབ་
འབྱམས་ཞི་ཁྲོ་རིགས་བརྒྱའི་དལ། །ཕྱི་འཁོར་བཀའ་སྡོད་ཕོ་ཉ་དང༌། །ཡུལ་ལྷའི་
ཚོགས་རྣམས་རླུང་བཞིན་འཚུབས། །ཁྱད་པར་འདུ་གནས་མཆོག་གི་སུ་མ་ནར། །
རྨ་སྲས་གྱེར་སྐྱོང་ཉམས་པ་ཟ་བའི་གཙོ། །མཐུ་ལྡན་ཡུལ་ལྷ་མཆེད་གསུམ་བྷཾ་ག་
ར། །རྗེས་སུ་ཆགས་བཅས་ཡང་ཡང་འཁོར་བས་མཛེས། །ལེགས་ལམ་ཚུལ་ལ་
ཞུགས་པའི་ཡིད་ཅན་གྱི། །འཕྲལ་ཡུན་ཕན་བདེའི་པད་ཚལ་དབྱེ་བ་ལ། །རྣོ་མྱུར་
ཕྲིན་ལས་སྟོང་གི་འོད་རིས་ཅན། །ལྷ་ཁྱེད་ཉིན་བྱེད་དབང་པོའི་དོ་ཟླར་འོས། །
ཡལ་གམ་གཡུང་དྲུང་ཕྱག་རྒྱ་ཐོད་བཅིང་པའི། །མཐུ་བྱིན་རྡོ་རྗེའི་ལྕེ་འབབ་འཇུག་
བརྒྱ་པས། །ས་འདི་ཐལ་བར་རློག་ལྟའི་ཆོ་འཕྲུལ་གྱིས། །གྱི་གྲན་ལྷག་མེད་འཇོམས་
མཛད་དེ་ལ་བསྔགས། །ལེགས་བྱས་རྒྱ་མཚོ་འཁྱིལ་བའི་དབུས་སུ་ཡེ་ཤེས་རང་
གཟུགས་གནས་རིའི་ལྷུན། །ཞི་དང་ཁྲོ་ཚུལ་ལྷ་བརྒྱས་ལེགས་བསྟེན་དགེ་མཚན་
བང་རིམ་རྣམ་བཀྲ་ཞིང༌། །བྱིན་རླབས་ཉི་ཟླའི་རྣ་ཆས་རབ་སྒེག་ཕན་བདེའི་འོད་
ཟེར་གཡོ་བ་ཅན། །མཐུ་ལྡན་སྲུང་མའི་ལྕགས་རིས་ཡོངས་བསྐོར་རི་དབང་ལྷུན་
པོ་འདིར་ལྟོས་ཤིག །མཆོག་གཟིགས་བླ་མའི་ཐུགས་བསྐྱེད་རྨ་མེད་གཞོམ་པར་མི་
338

དབྲ་སྟོན་པཎྜི་ཏའི་གསུང་འབུམ་ཕྱོགས་བསྒྲིགས།
ནུས་གཡུང་དྲུང་ཉིད་ཡིན་ཞོ་འཐུང་རུས་པ་དེ་མ་ཡིན། །མཆོག་གི་ཕྲིན་ལས་ཤིན་
ཏུ་དཀར་བ་བཞེད་དགུའི་ཟེར་སྤྲོ་སྟོན་ཟླ་ཉིད་ཡིན་རྒྱུ་སྐར་དབང་པོ་དེ་མ་ཡིན། །
མཆོག་གྱུར་གནས་ཆེན་འདོད་དགུའི་གཏེར་གྱིས་རེ་བ་ཡོངས་སྐོར་དཔག་བསམ་
དངོས་ཡིན་ཀོ་བི་ད་ར་དེ་མ་ཡིན། །མཆོག་ཏུ་བསྔགས་པའི་ཚིག་དོན་ཕུལ་བྱུང་
ནོར་བུའི་ཆུན་འཕྱང་སྤེལ་ལེགས་འདི་ཡིན་རཏྣ་ཀཿཕྲེང་དེ་མ་ཡིན། །དེ་ལྟར་སྙན་
ངག་མཚོ་ཆེན་ལས་བླངས་པའི། །བསྟོད་བསྔགས་མཆོད་ཡོན་ཅུང་ཟད་བསྐྲུན་པ་
འདི། །སྙན་འགྱུར་དབྱངས་ཀྱི་རྔ་ཡབ་བསྒྲེངས་པའི་རྩེས། །རྩ་གསུམ་སྲས་བཅས་
དགྱེས་པའི་སྐྱེས་སུ་འབུལ། །དེ་ལས་བྱུང་བའི་དགེ་ཚོགས་དེ་ཡི་མཐུས། །རབ་
དཀར་རྒྱལ་བསྟན་དྲི་མེད་རབ་དར་ནས། །གང་ཞིག་སྲིད་པར་འཁྱམས་གྱུར་གང་
སུ་དག ཀུན་མཁྱེན་དཔལ་ལ་ཀུན་ནས་རེག་གྱུར་ཅིག །ཅེས་པའང་ཤར་རྫའི་གནས་ཆེན་
གཡུང་དྲུང་ལྷུན་པོའི་ཞོལ་དུ་ཉེ་བར་གནས་པའི་སྐབས་ཡུལ་བརྡ་སྟོད་ཀྱི་རིག་པ་འཛིན་པ་མཐུ་སྟོབས་རྣམ་རྒྱལ་
རྩལ་གྱིས་གནས་བསྟོད་དགོས་
སྨྲ་བའི་བཙུན་པ་དབྲ་སྟོན་ང
འཕྲོས་བཅས་བསྐུལ་མ་བྱུང་བས་མཚམས་སྦྱར་ཏེ་མདོ་ཁམས་ཀྱི་སྙན་ངག་
པ་བཟང་བསྟན་རྒྱལ་གྱིས་སུག་རྗེས་སུ་འཕྲལ་མར་སྤེལ་བའོ།།
339

་ ་ ་ ་ ་ ་ ག་ ས་ག་ ར་ན་ ཞེས་
གནས་གས།།
སྙན
འོད།
ཞོས་ཕལ་མེ

དབྲ་སྟོན་པཎྜི་ཏའི་གསུང་འབུམ་ཕྱོགས་བསྒྲིགས།